Gemeenskapsake - AfriForum
Almal het die reg tot 'n gesonde omgewing wat goeie gesondheid bevorder. Dit is egter moontlik dat politiese omstandighede mense van hul omgewingsregte kan ontneem. Om hierdie rede is AfriForum se omgewingsake-afdeling in die lewe geroep: Om omgewingsgesondheid en die volhoubaarheid daarvan binne die raamwerk van omgewings- en waterwetgewing te bewerkstellig en te bevorder.
Dié afdeling maak veral van sy takke se omgewingsakeportefeuljes gebruik om 'n nasionale omgewings- en watermoniteringsfunksie te skep. Dit tree dus as waghond op om oortredings te identifiseer en die betrokke reguleerder vir doeltreffende water- en omgewingsbestuur verantwoordelik te hou. Die afdeling fokus ook sterk daarop om selfdoenvermoë by takke te skep om, waar nodig en in samewerking met plaaslike munisipaliteite, waterinfrastruktuur te help onderhou, vullisterreine skoon te maak en rioolinfrastruktuur te herstel. Dit is in die tak se belang om 'n volhoubare toekoms vir sy nageslag te skep deur plaaslike omgewingsaksies te dryf.
Omgewingsake se werksaamhede word tussen projekte, veldtogte en petisies verdeel.
Omgewingsake is met verskeie projekte en inisiatiewe gemoeid. Die belangrikste hiervan is:
Dié projek fokus op die gehalte van drink- en rioolwater en verseker dat munisipaliteite se watergehalte aan die minimum wetlike vereistes voldoen. Op dié wyse het Omgewingsake verseker dat ten minste 7 miljoen mense toegang tot skoon drinkwater het.
Dié oudit meet munisipale vullisterreine se voldoening aan wetgewing aan die hand van 'n aantal vrae wat op die minimum wetlike vereistes vir vullisterreine gebaseer is.
Hoewel Suid-Afrika Nasionale Boomplantweek vier, het Omgewingsake dié week na 'n maand verleng om bewustheid vir dié onontbeerlike hulpbron te skep.
Dié projek stel die gemeenskap in staat om self 'n geïdentifiseerde gebied in hul dorp te teiken en skoon te maak deur rommel op te tel, bome en struike te snoei en dit daarna na 'n vullisterrein weg te ry.
AfriForum help droogtegeteisterde gemeenskappe deur noodwaterpunte te skep waar water beskikbaar gestel kan word, soos byvoorbeeld onlangs in Kaapstad die geval was.
Dié oudit bepaal of die Departement van Omgewingsake die mynbedryf se waterverbruik ingevolge lisensievoorwaardes doeltreffend bestuur, asook hoeveel myne sonder dié lisensies myn.
Dié projek fokus op herwinning op takvlak en sluit herwinning van papier, bottels en blikkies, drukkerinkhouers, karton, batterye en selfs meubels in. Deur 'n herwinningsprojek van stapel te stuur, kan 'n tak 'n direkte positiewe impak op die omgewing hê en – as dit reg bestuur word – 'n inkomste vir die tak genereer.
Dié projek fokus op nasionale parke en natuurreservate in plaaslike gemeenskappe, asook deelname aan die boomplantmaandprogram. Die doelwit is om 'n selfdoenvermoë te skep om plaaslike bewaringsgebiede te onderhou en inspraak op volhoubare ontwikkeling te vestig.
Die projek gaan inligting oor bedreigde fauna- en floraspesies onder lede se aandag bring, veral in die geval van enige rooidataspesies en bedreigde of sensitiewe ekostelsels.
Dit is soms nodig om petisies te loods om die owerhede van spesifieke sake bewus te maak en druk op dié owerhede te plaas om aan eise gehoor te gee. In ander gevalle word veldtogte van stapel gestuur om die natuurlike fauna en flora ná natuurrampe te herstel, byvoorbeeld in die geval van die verwoestende Knysna-brande. AfriForum is met die volgende petisies en veldtogte gemoeid:
AfriForum beplan om vanjaar 1 000 spekbome regoor Suid-Afrika in samewerking met Pascal Pienaar te plant. Spekbome is wonderlike plante:…
Rehabilitering van die Knysna Tuinroete
Hierdie rehabilitasieprojek het ten doel het om Knysna en die omliggende omgewing te rehabiliteer ná die verwoestende brande daar en…
Petisie oor die Tsitsikama-bewaringsgebied
AfriForum is ook bekommerd oor die toekoms van die Tsitsikamma-marienebewaringsgebied (TMBG) en gereed om met jou steun regsaksie in dié…
Themba Goba, die munisipale bestuurder van die Rand West City Plaaslike Munisipaliteit, wat tans geskors is, het vandag as die…
Blou- en Groendruppelverslag: Rioolwerke in Suid-Afrika 'n groot bron tot kommer
AfriForum verwelkom dat die regering vir die eerste keer sedert 2013 hul Blou- en Groendruppelverslag bekend gemaak het. Dié verslag…
Sukses: Minister se besluit vir myn by Krugerwildtuin afgekeer
Die burgerregteorganisasie AfriForum het vandag 'n hofbevel bekom wat Barbara Creecy, Minister van Bosbou, Vissery en Omgewingsake se besluit om…
Upington-tak verleen hulp aan plaaslike klinieke
Posted in Gemeenskapsake Mediaverklarings, Mediaverklarings
Die AfriForum-tak in Upington het op 30 Junie broodnodige items aan die Lingelethu-kliniek en die Louisvaleweg-kliniek in hierdie dorp oorhandig….
Lees meer Upington-tak verleen hulp aan plaaslike klinieke
TagsLingelethu-kliniek, Louisvaleweg-kliniek, Upington
Benoni-tak woeker tydens Junie met #OnsDorp-projek
Die AfriForum-tak in Benoni het gedurende Junie verskeie selfdoenaksies aangepak as deel van die organisasie se #OnsDorp-projek. Verskeie dele van…